13. ΝΟΜΟΣ υπ’ αριθ. 1034 της 29 Ιουλ./11 Αυγ. 1949  Περί επεκτάσεως της περί Ιατρικών, Οδοντιατρικών και Φαρμακευτικών επαγγελμάτων νομοθεσίας εις την Δωδεκάνησον.  (Βλ. και τους Α.Ν. 1815/51 και Νόμ. 2101/ 52 κατωτ. αριθ. 15 και 18). Άρθρ.1.-1.Η ισχύς της περί Ιατρικών και Οδοντιατρικών επαγγελμάτων νομοθεσίας επεκτείνεται εις την Δωδεκάνησον.  2.Οι ήδη ασκούντες τα ως άνω επαγγέλματα εν Δωδεκανήσω εξακολουθούσι ν’ ασκώσι ταύτα ακωλύτως εις α μέρη είναι εγκατεστημένοι.  3.Εντός τριμήνου ανατρεπτικής προθεσμίας αρχομένης από της ισχύος του παρόντος υποχρεούνται άπαντες οι κατά την προηγουμένην παράγραφον να υποβάλωσι προς το Υπουργείον αίτησιν μετά των νομίμων δικαιολογητικών δια την λήψιν νέας αδείας ασκήσεως του επαγγέλματος.  4.Εις αλλοδαπούς ιατρούς και οδοντιατρούς εξασκήσαντας το επάγγελμα εν Δωδεκανήσω προ της 1ης Ιαν. 1939 δύναται να χορηγηθή μετά πρότασιν του Γεν. Διοικητού άδεια ασκήσεως του επαγγέλματος εφ’ όσον υποβάλωσιν εντός της κατά την προηγουμένην παράγραφον προθεσμίας αίτησιν εις το Υπουργείον μετά των νομίμων δικαιολογητικών. Άρθρ.3.-1. Η ισχύς της περί φαρμακευτικών επαγγελμάτων και φαρμάκων νομοθεσίας επεκτείνεται εις την Δωδεκάνησον. 2.Η ισχύς της εν τη λοιπή Ελλάδι ισχύ ούσης διατιμήσεως φαρμάκων δύναται να επεκτείνηται εν όλω ή κατά κεφάλαια και εις την Δωδεκάνησον δι’ αποφάσεως του Υπουργού Υγιεινής, μετά γνωμοδότησιν του Γνωμοδοτικού Συμβουλίου Φαρμάκων και πρότασιν του Γενικού Διοικητού. 3.Φαρμακεία λειτουργούντα ήδη εν Δωδεκανήσω συνεχίζουσιν ακωλύτως την λειτουργίαν των, οφείλουσιν όμως οι διευθύνοντες ταύτα να υποβάλωσιν εις το Υπουργείον Υγιεινής εντός τριμήνου από της ισχύος του παρόντος νόμου, αίτησιν μετά των εις χείρας των τίτλων ιδρύσεως ως και των τίτλων επιστημονικών σπουδών των προς λήψιν νέας αδείας εκδοθησομένης κατόπιν ελέγχου των υποβληθησομένων τίτλων και επιθεωρήσεως διενεργηθησομένης υπό του οικείου Επιθεωρητού Φαρμακείων. 4.Εις τα επ’ ονόματι μη επιστημόνων φαρμακοποιών λειτουργούντα εν Δωδεκανήσω φαρμακεία δύναται να επιτραπή δι’ αποφάσεως του Υπουργού Υγιεινής ή περαιτέρω λειτουργία, μετά προηγουμένην επιθεώρησιν αυτών, μη επιτρεπομένης της μεταβιβάσεως τούτων εν ζωή ούτε της διατηρήσεώς των υπέρ των κληρονόμων του αποβιώσαντος φαρμακοποιού. Προς τούτο δέον να υποβληθή υπό των ενδιαφερομένων εντός της κατά την παροηγουμένην παράγραφον προθεσμίας, αίτησις εις το Υπουργείον Υγιεινής μετά των τίτλων ιδρύσεως και λοιπών στοιχείων πρακτικών σπουδών ή ασκήσεως. 5.Επί των διατηρούντων φαρμακευτικά ερμάρια ιατρών θα έχουν εφαρμογήν αι ισχύουσαι διατάξεις περί πωλήσεως φαρμάκων παρ’ ιατρών εις μέρη ένθα δεν υπάρχουσιν εν λειτουργία φαρμακεία. Οι διατηρούντες φαρμακευτικά ερμάρια ιατροί δέον να υποβάλωσιν αίτησιν προς λήψιν αδείας πωλήσεως φαρμάκων εντός ανατρεπτικής προθεσμίας τριών μηνών από της ισχύος του παρόντος νόμου. 6.Οι μη υποβάλλοντες εμπροθέσμως κατά τας ανωτέρω διατάξεις των άρθρ. 1 και 3 του παρόντος νόμου άιτησιν προς λήψιν αδείας διώκονται και τιμωρούνται κατά τας εν ισχύϊ διατάξεις περί παρανόμου ασκήσεως του επαγγέλματος του ιατρού, οδοντιατρού ή φαρμακοποιού. Άρθρ.4.-Δια την αποκατάστασιν των νομίμων Διοικήσεων και των Πειθαρχικών Συμβουλίων των εν Δωδεκανήσω Φαρμακευτικών Συλλόγων ισχύει η διάταξις του άρθρ. 2 του παρόντος Νόμου.  Άρθρ.5.-Δια Β.Δ/των, εκδιδομένων προτάσει των Υπουργών Υγιεινής και Οικονομικών,  δύναται να επεκτείνωνται εις την Δωδεκάνησον εν όλω ή εν μέρει αι περί Υγειονομικής  Υπηρεσίας     του    Κράτους     ισχύουσαι     διατάΣελ. 517 509 Άσκηση Ιατρικού Επαγγέλματος 34.Ζ.α.12-13 ξεις, και αι περί ιδρύσεως εν αυτή Υγειονομικών Υπηρεσιών και Ιδρυμάτων. Άρθρ.6.-Μαθήτριαι των εν Δωδεκανήσω Μαιευτικών Σχολών διανύσασαι διετή τουλάχιστον φοίτησιν εν αυταίς, δύνανται να τύχωσιν τοπικής αδείας ασκήσεως του μαιευτικού επαγγέλματος εν Δωδεκανήσω δι’ αποφάσεως του Γενικού Διοικητού. Αι διανύσασαι μικρότερον χρόνον φοιτήσεως αλλ’ ουχί κατώτερον του έτους, δύνανται να τύχωσιν τοιαύτης τοπικής αδείας μετά συμπληρωματικήν εξάμηνον άσκησιν εις ανεγνωρισμένην Μαιευτικήν Κλινικήν. Άρθρ.7.-Πάσα λεπτομέρεια δια την εκτέλεσιν του παρόντος Νόμου καθορισθήσεται δια Β.Δ/τος εκδοθησομένου προτάσει του επί της υγιεινής Υπουργού. Ο παρών Νόμος ψηφισθείς υπό της Δ΄ Αναθεωρητικής Βουλής και παρ. ημών σήμερον κυρωθείς, δημοσιευθήτω δια της Εφημερίδος της Κυβερνήσεως και εκτελεσθήτω ως νόμος του Κράτους.  